‘નહીં, મને ખબર છે, આજે પહેલી તારીખ છે. પરંતુ હવેથી બધો સામાન હું ઘર બેઠાં જ ખરીદવાની છું. તમારે આ બહારથી કાંઈ લાવવાનું નથી. જે કાંઈ જોઈતું કરાવતું હોય, તે મને લખાવી દેવું.’ પતિનું જ નહીં છોકરાંવનાંયે મોં આશ્ચર્યથી પહોળાં થઈ ગયાં. ઘરે કોઈ કાંઈ વેચવા આવે, તો કદી કશું ન લેનારી હું, હવે બધું ઘેર બેઠાં ખરીદીશ ? એ માલ સારો નથી હોતો, ગમે તેવો હલકી ક્વોલિટીનો હોય, વજનમાં ઓછો હોય, વગેરે વગેરે મેં હમેશાં કહ્યે રાખ્યું હતું. તો આજે હવે તેમાં એકદમ પરિવર્તન કેમ ?